सावन में मेष राशि के लोग शिवलिंग पर लगाएं चंदन का लेप, धनु राशि के लोग पीले फूलों से करें शिवलिंग का श्रृंगार
अभी शिव पूजा का महीना सावन चल रहा है। इस महीने में शिवलिंग का अभिषेक करना चाहिए। विधिवत पूजा नहीं कर पा रहे हैं तो जल और बिल्व पत्र चढ़ाकर भी पूजा की जा सकती है। savan 2023, shiv puja vidhi, Shivling puja in Sawan, Sagittarius people should offer yellos flowers to Shivling
अभी शिव पूजा का महीना सावन चल रहा है। इस महीने में शिवलिंग का अभिषेक करना चाहिए। विधिवत पूजा नहीं कर पा रहे हैं तो जल और बिल्व पत्र चढ़ाकर भी पूजा की जा सकती है। इनके साथ ही चांदी के लोटे से शिवलिंग पर दूध चढ़ाना चाहिए। दूर्वा, आंकड़े के फूल, गुलाब, चंदन आदि चीजें अर्पित करें। मिठाई और मौसमी फलों का भोग लगाएं।
उज्जैन के ज्योतिषाचार्य पं. मनीष शर्मा के मुताबिक, सावन महीने में राशि अनुसार शिव पूजा की जाए तो कुंडली के ग्रहों दोष शांत हो सकते हैं। जानिए सभी 12 राशि के लोग शिव पूजा कैसे कर सकते हैं...
मेष राशि- शिवलिंग पर चंदन से लेप करें। बिल्व पत्र चढ़ाएं। माखन-मिश्री का भोग लगाएं।
वृषभ राशि- शिव मंदिर में पूजा करें और शिवलिंग का श्रृंगार सफेद फूलों से करें। मौसमी फलों का भोग लगाएं।
मिथुन राशि- इस राशि के लोग शिवलिंग का श्रृंगार आंकड़े के फूलों से करें। पूजा करें और इसके बाद जरूरतमंद लोगों को दूध का दान करें।
कर्क राशि- ये लोग चंदन और सफेद फूलों से शिवलिंग का श्रृंगार करें और दूध से बनी मिठाई का भोग लगाएं।
सिंह राशि- शिव मंदिर में शिवलिंग पर लाल या नारंगी वस्त्र अर्पित करें। नारियल चढ़ाकर पूजा करें।
कन्या राशि- इस राशि के लोगों को शिवलिंग पर दूर्वा चढ़ानी चाहिए। मिठाई का भोग लगाकर आरती करें।
तुला राशि- ये लोग गाय के दूध से शिवलिंग का अभिषेक करें। दूध से बनी मिठाई का भोग लगाएं।
वृश्चिक राशि- इस राशि के लोग शिवलिंग का अभिषेक करें। गुलाल चढ़ाएं। लाल फूलों से श्रृंगार करें।
धनु राशि- इस राशि के लोग पीले फूलों से शिवलिंग को सजाएं और बेसन के लड्डू का भोग लगाएं।
मकर राशि- ये लोग शिव पूजा में नीले फूल चढ़ाएं। जरूरतमंद लोगों को तेल का दान करें।
कुंभ राशि- इस राशि के लोग शिवलिंग पर चंदन का लेप लगाएं। मिठाई का भोग लगाकर भगवान की पूजा करें।
मीन राशि- इस राशि के लोग शिवलिंग का श्रृंगार चंदन से करें। चने की दाल चढ़ाएं और आरती करें।